**EKONOMSKA ŠKOLA ŠIBENIK**

**ŠIBENIK**

**VREMENIK IZRADBE I OBRANE ZAVRŠNOG RADA**

**šk. god. 2015./16.**

SADRŽAJ VREMENIKA

1. Rok donošenja i objave Vremenika Izradbe i Obrane završnog rada / u daljnjem

tekstu: vremenik/

2. Rok za utvrđivanje i izbor tema za Izradbu završnog rada

3. Rokovi za prijavu Obrane završnog rada

4. Konzultacije s mentorom

5. Predaja konačne verzije izradbe završnog rada mentoru

6. Rokovi za predaju Izradbe završnog rada u referadu Škole

7. Rokovi Obrane završnog rada

8. Rok za odjavu Obrane završnog rada

9. Svečana podjela svjedodžbi o završnom radu

10. Kratke upute o Izradbi i Obrani završnog rada

1. Vremenik donosi Školski odbor na prijedlog ravnatelja Škole. Vremenik se objavljuje se **do 5. listopada 2015.** godine na oglasnoj ploči i mrežnim stranicama Škole.
2. Teme za završni rad donosi ravnatelj Škole **do 20. listopada 2015.** god. za sve rokove u školskoj godini 2015./16. na prijedlog strukovnih aktiva škole i prijedloga učenika, ukoliko su u skladu s ciljevima i zadaćama nastavnog programa i ukoliko ih je usvojio strukovni aktiv.

Učenici biraju temu za izradbu završnog rada **do 31. listopada 2015.** god.

1. Učenik prijavljuje Obranu završnog rada putem prijavnice i to:

**-** **do 01. travnja 2016. god. za ljetni rok,**

**- do 10. srpnja 2016. god. za jesenski rok,**

**- do 30. studenoga 2016. god. za zimski rok.**

1. Učenik je dužan obaviti minimalno tri konzultacije s mentorom, a posljednja ne smije biti poslije:

**-**  **do 01. svibnja 2016. god. za ljetni rok,**

**- do 01. srpnja 2016. god. za jesenski rok,**

**- do 15. prosinca 2016. god. za zimski rok.**

1. Učenik predaje mentoru konačnu verziju Izradbe završnog rada na potpis i prijedlog ocjene najkasnije do:

- **do 10. svibnja 2016. god. za ljetni rok,**

**- do 10. srpnja 2016. god. za jesenski rok,**

**- do 25. prosinca 2016. god. za zimski rok.**

1. Učenik je dužan izradbu završnog rada, **koju je prihvatio i ocijenio mentor**, predati u referadu Škole i to:

**- od 26. svibnja do 28. svibnja 2016. god. za ljetni rok.,**

**- od 23. kolovoza do 24. kolovoza 2016. god. za jesenski rok,**

**- od 14. siječnja do 15. siječnja 2017. god. za zimski rok.**

1. Rokovi za Obranu završnog rada:

**- od 24. lipnja do 30. lipnja 2016. god. u ljetnom roku,**

**- 29.-31. kolovoza 2016. god. u jesenskom roku,**

**- od 24. do 26. siječnja 2017. god. u zimskom roku.**

1. Učenik može **odjaviti** Obranu završnog rada pisanim zahtjevom najkasnije **tri dana** prije planiranog dana Obrane rada. Ukoliko učenik nije pristupio na prijavljenu Obranu rada, a nije ju odjavio u roku, smatra se da je učenik iskoristio rok za Obranu.
2. Podjela svjedodžbi o završnom radu planira se u **srpnju 2016. god.**
3. **Kratke upute o Izradbi i Obrani završnog rada**

* Izradbu završnog rada učenik obavlja pod stručnim vodstvom nastavnika struke /mentora/ tijekom zadnje nastavne godine obrazovnog programa.
* Izradbu učenik predaje u referedu Škole /urudžbeni zapisnik/ ukoliko ju je prethodno prihvatio i ocijenio mentor - stručni nastavnik.
* Obrani završnog rada može pristupiti učenik koji je uspješno završio zadnju obrazovnu godinu i čiju je Izradbu mentor prihvatio i pozitivno ocijenio. Učenik koji je iz Izradbe ocijenjen ocjenom nedovoljan ne može pristupiti obrani, već se upućuje na ponovnu Izradbu s izmijenjenom temom. Učenik koji je iz Izradbe ocijenjen prolaznom ocjenom, a iz Obrane ocjenom nedovoljan na slijedećem će roku ponavljati Obranu bez ponavljanja Izradbe. Opći uspjeh iz Izradbe i Obrane završnog rada aritmetička je sredina Izradbe i Obrane.
* Učenik prezentira završni rad u obliku Obrane ili javnog nastupa (prezentacije) pred povjerenstvom kojega čine predsjednik te dva do četiri člana iz redova nastavnika struke.
* Učenik može koristiti dopuštena nastavna pomagala pri Obrani završnog rada.
* U slučaju izostanka, ili kašnjenja učenika na Obranu završnog rada, učenik je dužan u roku od 24 sata od termina Obrane na koju je zakasnio, ili nije pristupio, dostaviti zahtjev i dokaze o opravdanosti kašnjenja Školskom prosudbenom odboru. Školski prosudbeni odbor može utvrditi opravdanost razloga nedolaska /kašnjenja/ učenika i dozvoliti mu obranu rada u tom roku. Ukoliko razloge ocijeni neopravdanim, Školski prosudbeni odbor uputit će učenika na slijedeći rok i smatrati da nije iskoristio taj rok za Obranu.
* Ukoliko učenik prekine Obranu završnog rada iz opravdanih razloga /zdravstveni razlozi i izvanredni događaji/, Školski prosudbeni odbor produžit će mu vrijeme Obrane, ali najviše do vremena završetka Obrane rada zadnjeg učenika u tom roku. U slučaju neopravdanih razloga prekida, odredit će se Obrana rada u sljedećem roku i smatrati da učenik nije iskoristio rok za Obranu.
* Redoviti učenik ima pravo pristupiti Obrani rada u dva roka bez obveze plaćanja troškova. Učenik koji je branio rad u dva roka i nije pozitivno ocijenjen, snosi troškove svake daljnje Obrane rada.

v. d. ravnatelja

Igor Friedrich, dipl. teol.